### Resume

Den selvejende daginstitution [adresse] ønsker at blive kommunale. I sagen godkendes, at institutionen bliver kommunal fra 1. april 2023.

### Sagsfremstilling

Bestyrelsen i den selvejende daginstitution [adresse] henvendte sig i efteråret 2021 med et ønske om, at institutionen fremover bliver en kommunal daginstitution. Børne- og Familieudvalget godkendte den 4.11.21 en principbeslutning om at arbejde for at realisere dette ønske. Siden har sagen været drøftet med bestyrelsen, og der har været en længerevarende sagsbehandling i Civilstyrelsen.

Civilstyrelsen har nu tilkendegivet, at [adresse] kan blive kommunale.

Bestyrelsen for Ågård Børnehave har besluttet, at overdragelsen kan ske på følgende vilkår i overensstemmelse med institutionens vedtægter (bilag 1):

* At ejendommen, beliggende [adresse], 6040 Egtved, samt inventar overdrages vederlagsfrit til Vejle Kommune pr. 1. april 2023.
* At Vejle Kommune forpligter sig til at anvende disse til fortsat drift af daginstitution i [adresse].
* At medarbejderne virksomhedsoverdrages og er herefter ansat i Vejle Kommune med deres optjente anciennitet mv. i henhold til regler, der gælder for virksomhedsoverdragelse af medarbejdere.

Det bemærkes, at Vejle Kommune i forbindelse med overtagelsen af ejendommen, hvorfra institutionen drives, ikke overtager gældsforpligtelser.

Vejle Kommune mangler i øjeblikket daginstitutionspladser i [adresse]. Derfor er der i 2022 oprettet vuggestuepladser i institutionen, og der vil være behov for en egentlig udbygning af institutionen snarest for at kunne imødekomme den lokale efterspørgsel.

Oprettelsen af vuggestuepladserne medfører også, at institutionen efter overgangen til Vejle Kommune vil få navnet [adresse].

### Sagens videre forløb

Da sagen indebærer, at kommunen overtager fast ejendom skal sagen jf. kommunens delegations og kompetenceplan behandles i Økonomiudvalget og Byrådet.

### Historik

Børne- og ungedirektøren indstiller, 9. marts 2023, pkt. 22:

at det overfor Økonomiudvalget indstilles, at [adresse] overgår til at blive kommunal fra 1. april 2023 på de ovenfor anførte betingelser.

Beslutning fra Børne- og Familieudvalget, 9. marts 2023, pkt. 22:

Godkendt.

Beslutning fra Økonomiudvalget, 20. marts 2023, pkt. 70:

Anbefales.

### Beslutning

Godkendt.